AIS เดินหน้าช่วยเหลือพี่น้องชาวใต้ พร้อมลงพื้นที่มอบน้ำดื่ม-ถุงยังชีพ
AIS เดินหน้าช่วยเหลือพี่น้องชาวใต้ ที่ประสบภัยน้ำท่วมอย่างต่อเนื่อง โดยระดมทีมพนักงานอุ่นใจอาสา ลงพื้นที่มอบน้ำดื่มและถุงยังชีพให้ผู้ที่เดือดร้อนในจังหวัดต่างๆ
11 ม.ค. 2560


บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC หรือ เอไอเอส เดินหน้ามอบความช่วยเหลือให้แก่พี่น้องชาวใต้ที่ประสบภัยน้ำท่วมอย่างต่อเนื่อง โดยระดมทีมพนักงานอุ่นใจอาสา ลงพื้นที่มอบน้ำดื่มและถุงยังชีพให้ผู้ที่เดือดร้อนในจังหวัดต่างๆอาทิ สุราษฎร์ธานี, นครศรีธรรมราช,ชุมพร และพัทลุง เป็นต้น รวมถึงเข้ามอบน้ำดื่มผ่านหน่วยงานภาครัฐ อาทิ กองทัพเรือ, กสทช. และเหล่ากาชาดจังหวัด เพื่อนำไปช่วยเหลือประชาชนในพื้นที่ต่อไป
นอกจากนี้ ทีมวิศวกรได้ระดมกำลังดูแลเครือข่ายในพื้นที่น้ำท่วมซึ่งไม่มีกระแสไฟฟ้าอย่างเต็มที่ โดยเตรียมเครื่องปั่นไฟและน้ำมัน เพื่อให้สถานีฐานในพื้นที่สำคัญยังคงสามารถให้บริการได้ พร้อมทั้งเตรียมรับมือในพื้นที่ซึ่งคาดการณ์ว่าอาจจะได้รับผลกระทบจากอุทกภัยเช่นกัน ทั้งนี้นอกเหนือจากการให้ลูกค้าทั้งระบบเติมเงินและรายเดือนโทรฟรีทุกเครือข่าย 50 นาที ใช้งานได้ 30 วัน แล้ว เอไอเอสยังได้ขยายเวลาชำระค่าบริการสำหรับลูกค้ารายเดือนในพื้นที่ประสบภัยไปจนถึงวันที่ 15 มกราคม 2560 อีกด้วย